அகதி விசாரம்

அகதி விசாரம் வ. ஐ. ச. ஜெயபாலன் தீபட்ட மத்தாப்புகளாய் ! திடுப்பென்று, ! மிலாறாய்க் கிடந்த மரஞ்செடி கொடிகள் ! பூவும் தளிருமாய்ப் பொலியவரும் ! இளவேனில். ! நாளொரு பறவையும் ! பொழுதொரு விலங்கும்புக ! உயிர் பெறும் துருவ உலகம். ! சூரியன்கூடத் தூங்க மறுத்த ! குதூகலமான வெய்யில் இரவுகள். ! எந்தத் துயரும் தோல்வியும் இழப்பும் ! ஓர் நாள் முடிவுறும் ! மரணத்தை அன்று வாழ்வு வென்றிடும் என்று ! துயில் நீங்கி அசையும் மலைப்பாம்பினைப் போல் ! உருகிடும் ஆற்றில் மீன்கள் பாடும். ! வெப்பமானியே கிளர்ச்சியடைகின்ற ! இந்த நாட்களில் ! இடுகாட்டிலிருக்கும் நடுகல்போல் ! நான் மட்டுமேன் வாழாதிருக்கிறேன்? ! வாழ்வை ரசிக்கும் மரபில்லாத ! யாழ்ப்பாணத்தான் என்பதனாலா? ! இராவணனாலும், அனுமனாலும் ! மீண்டும் மீண்டுமென் ஈழத்தாயகம் ! தீயிடப்படுகின்ற துயரத்தினாலா? ! எதிரிகளாலும் குமாரர்களாலும் ! கற்பழிக்கப்பட்ட ஓர் ராசாத்தியுடைய ! சோகத்தை எழுதவல்ல வார்த்தைகள் ! என்னிடம் இல்லையென்பதனாலா? ! ஈசலாய் பறக்கும் என் தாயக மக்கள் ! உலகப்பந்தின் ஒவ்வோர் புறத்திலும் ! இறகிழந்து ! வீழ்ந்து கிடக்கின்ற வேதனையாலா? ! அகதிகளாகவும் ! சர்வதேசக் கூலிகளாகவும் ! மனித முகம் சிதைந்த பின்னரும் ! புகுந்த நாடுகளில் ! இது என் சாதி இது என் சொந்த ஊர் ! இது எனக்கான சீதனம் என்று ! நாறுகின்ற நம் தொழுநோய் தொடரும் ! சிறுமைகள் கேட்டுத் திகைத்ததனாலா? ! தசாப்தம் ஒன்றாய் என் தாய்நாட்டில் ! இலையுதிர்காலம் தொடர்கிறதாலா? ! விமானத்தில் வருகிற குருட்டுப் பிசாசுகள் ! பதுங்கு குழிகளில் பல்லாங்குழியாடும் தேசத்தில் ! தாயைத் தவிக்கவிட்டு வந்ததனாலா? ! நான் அனுப்பிடும் குரோணரைத் தின்னவும், ! வழித் துணையாய் அதை அழைத்துச் செல்லவும், ! சிறீலங்காவின் கொலை விமானங்களை ! குரோணர்களாலே அடித்து விரட்டவும் ! குரோணர்களாலே தலைக்குமேலே ! குண்டு துளைக்காத கூரைகள் போடவும் ! அறியா என் தாய் அகதி முகாம்களில் ! சீரழிகின்ற சேதி கேட்டதனாலா? ! வாழும் என் விருப்பைத் தேயிலைக் கொழுந்தாய் ! கிள்ளிச் செல்கின்ற துயர் எத்துயரோ? ! உருளைக்கிழங்குபோல் இயக்கமில்லாதெனை ! இரு எனச் சொல்கிற துயர் எத்துயரோ? ! - வ. ஐ. ச. ஜெயபாலன் ! நன்றி: ஒரு அகதியின் பாடல்